Национален џез музеј во Харлем

Националниот џез музеј во Харлем — посветен на зачувување и прославувањето на џез историја, култура и музика на Харлем, Менхетен, Њујорк. Музејот е основан во 1997 година од Леонард Гармент, тогашен советник на двајца американски претседатели и искусен џез саксофонист, Абрахам Дејвид Софер, поранешен окружен судија на САД, кој го даl првичниот подарок во чест на неговиот зет Ричард Џ. Шојер Џр, како и соодветни средства од Зоната за зајакнување на Горниот Менхетен, Корпорацијата за развој на заедницата Харлем. Повеќе од 15 години, музејот се наоѓал во Источен Харлем на адресата Ист 126-та улица број 104.

На 1 февруари 2016 година, музејот повторно е отворен во нов простор на „Западна 129-та улица“ број 58 во Централен Харлем со приближно 1900 квадратни метри изложбен простор.  

 Програми и изложби 
Националниот џез музеј во Центарот за посетители на Харлем има претставено изложби како што е „Духовите на Харлем“ од американскиот музички продуцент, фотограф и автор Хенк О'Нил. Изложбата вклучувала слики од легендите на Харлемскиот џез што О'Нил имал можност да ги интервјуира и фотографира за неговата книга со исто име. Музејот, исто така, содржи книги, снимки и документарни филмови за да гостите да уживаат, како и менливи изложби на „Уметник во резиденција“ на кои се претставени локални уметници од различни креативни жанрови кои се инспирирани од џез.

Музејот е домаќин на програмски настани како што се серијата предавања „Харлем зборува“ и  „Џез за љубопитни слушатели“ сесии на кои џез почетници и џез експерти слушаат и учат за ретки џез снимки. Музејот соработува со други музеи како што е Меѓународниот музеј на салса, организации во заедницата и бизниси за да организира настани во места за џез, галерии и други простори лесно достапни за јавноста.

Повеќекратниот добитник на Греми награда, басист, водач на бенд и композиторот Кристијан Мекбрајд е основачки уметнички директор на музејот и е водечка сила во одредување на програмата од 2002 година. Повеќекратните ансамбли на Мекбрајд се сите посебни продолженија на неговиот огромен праг на креативна инспирација. Тие опфаќаат и синтетизираат стрејт-ахед, експериментален, фри-ориентиран џез, фанк, соул, латино, хип-хоп и ритам и блуз. 

Повеќекратниот добитник на Греми награда, водач на бенд, мултиинструменталист, текстописец и композитор Џон Батист работи со музејот од 2008 година, кога помогнал во создавањето на „Џезот е: Сега!“. со кој неговиот бенд Стеј Хјуман (анг: Stay Human) свирел и „тој го деконструираше џезот, водејќи ги луѓето низ теорија и историја на музиката, честопати со помош на гости“. Батист бил именуван за заменик-уметнички директор на музејот во 2012 година.

 Колекцијата „Сејвори“ 
Во август 2010 година, Националниот џез музеј во Харлем се здобил со речиси 1.000 плочи од снимени радио емисии направени од аудио инженерот Вилијам Сејвори во средината на ерата на свингот во 1930-тите. Колекцијата вклучувала изведби на најпродаваните џез уметници Луис Армстронг, Били Холидеј и Бени Гудман. Сејвори имал пристап до поголеми, побавно свиречки алуминиумски и ацетатни плочи и можел да снима многу подолги клипови, снимајќи подолги настапи во живо и џем сесии за кои многумина мислеле дека ќе бидат изгубени засекогаш. Снимките сепак биле дигитализирани од страна на инженерот за снимање Даг Померој од Бруклин, специјалист за аудио реставрација. Трансформацијата вклучувала чистење, корекција на висината на тонот, отстранување на непотребен шум, миксирање и мастеринг. Колекцијата Сејвори била достапна за купување ограничено време. Делови од колекцијата се достапни за дигитално преземање преку iTunes. Од мај 2017 година, достапни се три тома. Во 2022 година, Мозаик Рекордс издала ограничено издание од 6 ЦД-а со избор од колекцијата. 

 Надворешни врски 








 Наводи 

Категорија:Џез организации
Категорија:Координати на Википодатоците
Категорија:Врамена карта без назнака за OSM-однос на Википодатоците
Категорија:Џез култура
Категорија:Музеи во Њујорк